Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 76

2. ESETELEMZÉS Az esetelemzés legfõbb sajátosságait a középszintû érettségi leírásakor bemutattuk. Az esetelemzés – mint számonkérési forma – a tárgy számára kiemelkedõen fontos, mivel ez a módszer lehetõséget ad arra, hogy ne csupán reproduktív tudást mérjünk, hanem produktív tudást: a tananyag „visszamondása” helyett önálló tudást, véleményeket és különbözõ gondolkodási készségeket. Az esetelemzés írásos formája a történelmi, illetve társadalomismereti forrás, illetve dokumentumelemzésekhez hasonlítható – legfeljebb itt a középszintû szóbeli esetelemzésekhez képest valamivel rövidebb, egyszerûbb esetekkel találkozhat a diák. Az esetelemzés során a tanulók a mindennapi élet konkrét vagy modellezett élethelyzeteit dolgozzák fel megadott szempontok alapján. A feladatok forrása lehet tankönyv, példatár, szöveggyûjtemény, napihír, történelmi esemény, irodalmi alkotás, film, az iskolai vagy lakóhelyi közösség életének eseményei. A feladat az eset rövid leírásán kívül kérdéseket tartalmaz, amelyek jelzik az elemzés fõbb szempontjait és megkívánt irányát. Az emelt szintû írásbeli érettségi vizsga idõtartama 240 perc. Feltételek Az emelt szintû írásbeli érettségi vizsgakérdéseit valamennyi feladattípus esetében minden évben – a korábban meghatározott általános témakörök közül választva – központilag határozzák meg. Az emelt szintû Emberismeret és etika érettségin kizárólag a megadott etikai szöveggyûjtemények használhatóak. Értékelés Az emelt szintû írásbeli érettségi vizsga értékelése – az érettségi vizsgaszabályzatnak megfelelõen – a központilag megadott megoldókulcs alapján történik (0–75 pont). SZÓBELI VIZSGA A szóbeli vizsga során a vizsgázónak bizonyítania kell azt, hogy képes egy-egy Emberismeret és etika téma önálló, produktív kifejtésére. A szóbeli vizsgán minden tanuló egy tételt húz, melynek kifejtésére a felkészülés után 15 perc áll rendelkezésére. Értékelés Az emelt szintû szóbeli érettségi értékelése 0-tól 75 pontig terjedõ pontszámokkal történik. AZ ÉRETTSÉGI EREDMÉNY KIALAKÍTÁSA A szóbeli és az írásbeli vizsgán szerzett pontszámok összesítése után a Vizsgaszabályzat szerint kell eljárni az érdemjegy kialakításakor. 2003/111/II. szám TERMÉSZETTUDOMÁNY I. RÉSZLETES ÉRETTSÉGI VIZSGAKÖVETELMÉNYEK

Source: https://magyarkozlony.hu/hivatalos-lapok/f8d2248bc5da94dfe70324705813759b5545f162/dokumentumok/330aa920c5aa78ed0d49fd10a97f40a01bef25d0/letoltes